Марко Ганчев
Учен козел

chitanka.info

Един татко козел

тъкмо взел

да яде зелки,

тича към него малката му козелка:

— Татко, защо ми остави само обелки?

Белки

козелките не обичат зелки?

— О, мадмоазел —

казал добрият баща козел, —

ще ти давам само обелки от зелки,

защото погрешно се изрази:

не е правилно да се казва

козелка или козелки,

а е правилно да се казва

коза или кози!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.